**GRAD NOVSKA I GRAD IVANIĆ-GRAD** utvrđuju da su prijateljstvo i suradnja bitni elementi uzajamnog poštovanja i ostvarivanja zajedničkih interesa na dobrobit svojih građana. U skladu s tom nakanom, Gradsko vijeće Grada Novske, na sjednici od 07. ožujka 2016. godine i Gradsko vijeće Grada Ivanić-Grada, na sjednici od \_\_\_\_\_\_\_\_\_\_\_ 2016. godine, donijela su odluku o prijateljstvu i suradnji dvaju gradova, o čemu trajno svjedoči ova

**POVELJA**

**I.**

Grad Novska i Grad Ivanić-Grad, prepoznavši zajedničke mogućnosti u razvijanju i širenju odnosa dvaju gradova u svrhu ostvarivanja zajedničkih ciljeva na dobrobit svojih građana, uspostavljaju međusobnu suradnju i prijateljstvo. Ova dva grada su povezali i ljudi u najtežim ratnim vremenima u vrijeme obrane Grada Novske u Domovinskom ratu i vraćanja okupiranih područja u ustavno pravni poredak Republike Hrvatske. U skladu s tim sklapaju ovu Povelju koja se temelji na međusobnom razumijevanju, ravnopravnosti i interesu za buduću zajedničku suradnju.

**II.**

Cilj Povelje je ostvarivanje zajedničkih interesa i promicanje suradnje na svim poljima, te razvijanje i unapređivanje međusobnih prijateljskih odnosa, s posebnim naglaskom na:

* suradnja na području razvitka gospodarstva,
* suradnja na području turizma,
* suradnja na području kulture koja uključuje međusobnu suradnju između kulturnih ustanova i udruga, uz međusobno upoznavanje kulture, povijesti i tradicije,
* suradnja na području obrazovanja,
* unapređenje sportskih veza; te
* jačanje uloge samouprave i njezinih ustanova u razvitku lokalne demokracije.

**III.**

U znak prijateljstva kao zaloga trajnosti i prihvaćanja zajedničke suradnje na načelima uzajamnosti i ravnopravnosti, međusobnog uvažavanja i poštivanja, ovlašteni predstavnici gradova potpisuju ovu Povelju.

**U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2016. godine**

KLASA: KLASA:

URBROJ: URBROJ:

**U ime Grada Novske U ime Grada Ivanić-Grada**

**Gradonačelnik Gradonačelnik**

**mr. sc. Vlado Klasan Javor Bojan Leš, dr.vet.med.**