

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/16-01/2

URBROJ: 238/10-02/13-16-9

Ivanić-Grad, 16. veljače 2016.

**GRADSKO VIJEĆE GRADA IVANIĆ-GRADA**

n/r predsjednika Željka Pongraca

PREDMET: Prijedlog Odluke o imenovanju privremene ravnateljice Knjižnice Ivanić-Grada

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14), Gradonačelnik Grada Ivanić-Grada, utvrdio je prijedlog

**Odluke o imenovanju privremene ravnateljice Knjižnice Ivanić-Grada**

Predlaže se predsjedniku Gradskoga vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se Tihana Vuković Počuč, privremena pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK :

Javor Bojan Leš, dr. vet. med.

Na temelju članka 15. Zakona o ustanovama (Narodne novine, broj 76/93, 29/97, 47/99, 35/08), članka 35. Statuta Grada Ivanić-Grada (Službeni glasnik, broj 02/14) i čl. 2 Odluke o izdvajanju Knjižnice iz Pučkog otvorenog učilišta Ivanić-Grada, Gradsko vijeće Grada Ivanić-Grada, na svojoj \_\_\_ sjednici održanoj dana ------- 2016. donijelo je sljedeću

**O D L U K U**

**o imenovanju privremene ravnateljice**

**Knjižnice Ivanić-Grada**

Članak 1.

Do dobivanja suglasnosti Ministarstva kulture i okončanja postupka registracije, Knjižnicom upravlja privremeni ravnatelj kojeg imenuje Gradsko vijeće Grada Ivanić-Grada.

Za privremenu ravnateljicu Knjižnice imenuje se Senka Kušar Bisić, iz Ivanić-Grada, Majdekova ulica 55, OIB: 90235766143.

Članak 2.

Privremena ravnateljica je dužna obaviti pripreme za početak rada Knjižnice, donijeti Statut, te podnijeti prijavu za upis u sudski registar ustanova u roku od 90 dana od imenovanja, a u skladu sa Zakonom o ustanovama, zakonom o knjižnicama te ostalim pozitivnim propisima. Privremena ravnateljica upravlja Knjižnicom do imenovanja ravnatelja Knjižnice.

Članak 3.

Ova Odluka stupa na snagu danom objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog Vijeća:

URBROJ:

Ivanić-Grad, 2016. Željko Pongrac, pravnik kriminalist

|  |  |
| --- | --- |
| **PREDMET:** | Odluka o imenovanju privremene ravnateljice Knjižnice Ivanić-Grad |
| **PRAVNI TEMELJ:** | Na temelju članka 15. Zakona o ustanovama (Narodne novine, broj 76/93, 29/97, 47/99, 35/08), članka 35. Statuta Grada Ivanić-Grada (Službeni glasnik, broj 02/14) i čl. 2 Odluke o izdvajanju Knjižnice iz Pučkog otvorenog učilišta Ivanić-Grada |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

U skladu sa Zakonom o ustanovama, osnivač ustanove imenuje privremenog ravnatelja koji je ovlašten pod nadzorom osnivača obaviti pripreme za početak rada ustanove, odnosno Knjižnice, pribaviti sve potrebne dozvole za početak rada te podnijeti prijavu za upis u sudski registar ustanova.

Nakon što se obave sve gore navedene radnje, osnivač će raspisati javni natječaj na temelju kojeg će imenovati ravnatelja.

Predlažem usvajanje ove Odluke.